sagorsarker/bangla-wikipedia huggingface dataset:
সৈয়দ হামজা

সৈয়দ হামজা (জন্ম: ১৭৫৫ - মৃত্যু: ১৮১৫) সপ্তদশ শতাব্দীর একজন বাঙালি কবি ও সাহিত্যিক। তিনি পুথিঁ সাহিত্যিক হিসেবে সমধিক পরিচিত।
সৈয়দ হামজা পশ্চিমবঙ্গ এর হুগলি জেলার ভুরশুট পরগনার উদনা গ্রামে সৈয়দ হামজার পৈতৃক নিবাস ছিল। তার পিতার নাম সৈয়দ মীর হেদায়েতুল্লাহ। উদনা গ্রামের বীর পাড়ায় তার বাড়ি। তিনি আরবি, ফারসি, উর্দু ভাষা ও সাহিত্যে সুপণ্ডিত ছিলেন। 
অল্প বয়সে সৈয়দ হামজার কবি-প্রতিভার স্ফুরণ ঘটে। তিনি পাঁচালি ও হেঁয়ালি জাতীয় ছড়া রচনার মাধ্যমে কাব্যচর্চা শুরু করেন। তাঁর প্রথম কাব্য মধুমালতী (১৭৮৮) সামান্য আঞ্চলিকতা ছাড়া শুদ্ধ সাহিত্যিক বাংলায় রচিত। হিন্দিতে কুতবন ও মনঝন এবং বাংলায় মুহম্মদ কবির পূর্বেই রোম্যান্সধর্মী এ কাব্য রচনা করেন। এর কাহিনী অলৌকিকতায় পূর্ণ হলেও মানুষের ধর্ম, সমাজ, নীতি, আচার, সংস্কার ইত্যাদি উপেক্ষিত হয়নি।
সৈয়দ হামজার দ্বিতীয় কাব্য আমীর হামজা (১৭৯৫)। এ কাব্যের উৎস ফারসি দাস্তান্-ই-আমীর হাম্জা। এটি বাংলা, হিন্দি, আরবি ও ফারসি শব্দের মিশ্রণজাত ‘মুসলমানি বাংলা’য় রচিত। সাধারণভবে দোভাষী পুথি হিসেবে পরিচিত এরূপ কাব্যরীতির প্রতি সৈয়দ হামজার বেশ আকর্ষণ ছিল। তাঁর পরের দুটি কাব্য জৈগুনের পুথি (১৭৯৭) ও হাতেম তাই-এ একই ভাষারীতি অনুসৃত হয়েছে।
আমীর হামজা ও জৈগুনের পুথি যথাক্রমে হযরত মুহাম্মাদ (স.) এর পিতৃব্য আমীর হামজা এবং হযরত আলী (রা.) পুত্র হানিফার বীরত্বগাথা নিয়ে রচিত। হাতেম তাই-এর উৎস আরায়েশ মহ্ফিল নামক উর্দু কাব্য। এতে আরবের লিজেন্ডারি পরোপকারী ধার্মিক পুরুষ হাতেম তাইকে কেন্দ্র করে বহু অলৌকিক কাহিনীর সমাবেশ ঘটেছে। আমীর হামজা ও হাতেম তাই উভয় কাব্যই আকারে বিশাল।
রেইনালদো বেনিয়োনে

রেইনালদো বেনিয়োনে আর্জেন্টিনার শেষ একনায়ক ও সাবেক সেনাশাসক। ১৯৭৬ থেকে ১৯৮৩ সাল পর্যন্ত আর্জেন্টিনায় সামরিক শাসন চলে। জান্তা সরকারের এ শাসন প্রক্রিয়াকে অভিহিত করে 'ন্যাশনাল রি-অর্গানাইজেশন প্রসেস' নামে। এ আট বছরে চারজন সামরিক কর্মকর্তা কার্যত প্রেসিডেন্টের দায়িত্ব পালন করেন। শেষ মেয়াদে ১৯৮২ সালের ১ জুলাই থেকে ১৯৮৩ সালের ১০ ডিসেম্বর পর্যন্ত দায়িত্বে ছিলেন জেনারেল রেইনালদো বেনিয়োনে।
১৯৭৬ থেকে ৭৮ পর্যন্ত তিনি ক্যাম্পো দে মায়ো সেনাঘাঁটির কমান্ডার ছিলেন। বুয়েনস আয়ার্সের শহরতলির এ ঘাঁটিটি আর্জেন্টিনার সবচেয়ে বড় ও কুখ্যাত গোপন নির্যাতন ক্যাম্প হিসেবে পরিচিত। মানবাধিকার সংগঠনগুলোর দাবি, সামরিক শাসনের এ আমলে রাজনৈতিক ভিন্নমতাবলম্বীদের বিরুদ্ধে সরকারের 'ডার্টি ওয়ার'-এ প্রাণ হারায় ৩০ হাজার মানুষ। এর মধ্যে প্রায় চার হাজার মানুষকে ধরে নিয়ে যাওয়া হয় কাম্পো দে মায়োতে। মাত্র ৫০ জন সেখান থেকে বেঁচে ফিরে আসতে পারেন। এখানে বন্দি নারীদের অনেকেই তখন সন্তান জন্ম দেন। কিন্তু এসব নবজাতককে তাদের মায়ের কাছ থেকে ছিনিয়ে নেয় সেনাসদস্যরা। বিভিন্ন সেনা বা পুলিশ পরিবারে দত্তক দেওয়া হয় ওইসব শিশুকে। এরকম প্রায় ৫০০ শিশুসন্তানকে তাদের মায়ের কোল খালি করে নিয়ে যাওয়া হয় সে সময়।
২০০৭ সালে ক্রিস্টিনা ফারনান্দেজ প্রেসিডেন্ট নির্বাচিত হওয়ার পর তিনি জান্তা সরকারের নাটের গুরুদের বিচারের কাঠগড়ায় দাঁড় করাতে জোর তৎপরতা শুরু করেন। জেনারেল বেনিয়োনের বিরুদ্ধে অপহরণ, নির্যাতন, শিশু চুরিসহ মানবতাবিরোধী কর্মকাণ্ডের অভিযোগের তদন্ত শুরু হয়। এ তদন্তকাজের অংশ হিসেবে ২০০৭ সালের ৮ মার্চ বেনিয়োনকে গ্রেপ্তার করা হয়। ওই একই সালের ২৪ এপ্রিল শুনানি শুরু হয়। আর্জেন্টিনার মানবাধিকার সংগঠন সেন্টার অব লিগ্যাল অ্যান্ড সোস্যাল স্টাডিস বলছে, সেনাশাসনের সময় নানাবিধ মানবতাবিরোধী অপরাধ করার জন্য এখন পর্যন্ত মোট ১৪৬৪ জনের বিরুদ্ধে অভিযোগ আনা হয়েছে। এর মধ্যে ৭৪ জনকে বিভিন্ন মেয়াদে সাজা দেওয়া হয়েছে।
সেনা শাসনামলে অপহরণ, নির্যাতনসহ অন্যান্য মানবতাবিরোধী অপরাধের জন্য রেইনালদো বেনিয়োনেকে ২৫ বছরের কারাদণ্ড দেওয়া হয়েছে। এ সব অপরাধের সঙ্গে জড়িত অন্য পাঁচ সাবেক সেনাকর্মকর্তারও ১৭ থেকে ২৫ বছরের মধ্যে নানা মেয়াদি কারাদণ্ড দেওয়া হয়েছে। সাজাপ্রাপ্ত অন্য পাঁচজন হলেন, সান্তিয়াগো রিভেরোস, ফার্নানদো ভারপ্লাতসেন, কার্লোস তেপেদিনো, জর্জ গার্সিয়া ও ইউজেনিয়ো গানাবেনস পেরেলো। প্রায় ৩০ বছর পরে বিচার হলেও অনেকে এতে সন্তোষ প্রকাশ করেছেন। মানবাধিকার সংগঠনগুলোর দাবি, সামরিক শাসনামলে রাজনৈতিক ভিন্নমতাবলম্বীদের বিরুদ্ধে সরকারের 'ডার্টি ওয়ার'এ প্রাণ হারায় ৩০ হাজার মানুষ। তবে সরকারি হিসাবে ওই আট বছরে ১৩ হাজার মানুষ নিহত হয়েছে। এর আগে শুনানিতে বেনিয়োনে বলেছিলেন, তাদের সামরিক শাসনামলে আট হাজারের বেশি মানুষ মারা যায়নি।
ঢাকা বিশ্ববিদ্যালয় সংস্কৃতি সংসদ

সংস্কৃতি সংসদ ঢাকা বিশ্ববিদ্যালয়ের কেন্দ্রীয় সাংস্কৃতিক সংগঠন। এটি ১৯৫১ সালে প্রতিষ্ঠিত হয়। পরবর্তীতে এই সংগঠনটির নাম পরিবর্তন করে "ঢাকা বিশ্ববিদ্যালয় সংস্কৃতি সংসদ" রাখা হয়।
১৯৫১ সালে ঢাকা বিশ্ববিদ্যালয়ের কয়েকজন বামপন্থী ও প্রগতিশীল ভাব ধারার বিদগ্ধ শিক্ষক এবং শিক্ষার্থীর সমন্বয়ে গড়ে ওঠে সংস্কৃতি সংসদ। খান সারওয়ার মুরশিদ এর সভাপতি এবং মুস্তফা নুরুল ইসলাম সাধারণ সম্পাদক নির্বাচিত হন। সংগঠনটি প্রতিষ্ঠায় আরো যুক্ত ছিলেন: ওবায়দুল হক সরকার, আনোয়ারুল আজিম, হাসান হাফিজুর রহমান, এজেডএম ওবায়দুল্লাহ খান, মুনীর চৌধুরী প্রমুখ।
উ তি

উ তি (চীনা: 吴迪; জন্ম: ১৪ সেপ্টেম্বর, ১৯৯১) চীনের অন্যতম পুরুষ টেনিস খেলোয়াড়। অক্টোবর, ২০১২ সালে তিনি তার খেলোয়াড়ী জীবনে এটিপি-তে সর্বোচ্চ ১৭৬নং বিশ্ব র‌্যাঙ্কিংয়ে আরোহণ করেছিলেন। ২০১১ সালের ডেভিস কাপে বিশ্বের ৩৭নং টেনিস খেলোয়াড় লু ইয়েন-সানকে পরাজিত করাই ছিল তার টেনিস জীবনে সর্বাধিক সাফল্যগাঁথা।
২০১২ সালে চীনের সেরা প্রমিলা খেলোয়াড় লি না'র সাথে হপম্যান কাপে একত্রে মিশ্র দ্বৈত খেলায় অংশ নিয়েছিলেন উ। উ সুযোগ পেয়েও কাজে লাগাতে না পারায় খেলায় জয়লাভ করতে পারেননি তারা। ওয়াইল্ড কার্ড নিয়ে প্লে-অফ ম্যাচে থাইল্যান্ডের দানাই উদোমচোকে ৭-৬(১), ৬-৪ সেটে পরাজিত করে এশিয়া-প্রশান্ত মহাসাগরীয় অঞ্চল থেকে অস্ট্রেলিয়ান ওপেনে অংশগ্রহণের সুযোগ পান।
তিনি প্রতিযোগিতার শীর্ষ বাছাই জাপানের উইচি সুগিতা এবং ৪নং বাছাই স্বদেশী জি ঝ্যাঙকে পরাভূত করে অস্ট্রেলিয়ান ওপেনের চূড়ান্ত প্রতিযোগিতায় অংশগ্রহণ নিশ্চিত করেন।
আফিম-সদৃশ ঔষধ

আফিম-সদৃশ ঔষধ () মানব মস্তিষ্কের উপর ক্রিয়াশীল কিছু রাসায়নিক দ্রব্যের বা ব্যথানাশক ঔষধের একটি শ্রেণী। আফিম-সদৃশ ঔষধ বলতে এমন কিছু রাসায়নিক বস্তুকে বোঝায় যা শরীরে মরফিন নামক ঔষধের মতো ক্রিয়া প্রদর্শন করে। দেহে আফিম-সদৃশ ঔষধের কিছু গ্রাহক অণু (receptor) রয়েছে। এই গ্রাহক অণুসমূহ সাধারণত কেন্দ্রীয় ও প্রান্তীয় স্নায়ুতন্ত্রে এবং পরিপাকতন্ত্রে অবস্থিত। এই অঙ্গগুলোতে অবস্থিত গ্রাহক অণুগুলি একাধারে আফিম-সদৃশ ঔষধের উপকারী ক্রিয়া এবং পার্শ্বপ্রতিক্রিয়ার জন্য দায়ী। বিশ্ব স্বাস্থ্য সংস্থার বর্ণনা অনুযায়ী, আফিম-সদৃশ ঔষধ একটি সমষ্টিবাচক শব্দ যা দ্বারা আফিম ("Papaver somniferum") গাছ থেকে প্রাপ্ত ক্ষারকল্পসমূহ (অ্যালকালয়েড), তাদের সংশ্লেষণের দ্বারা উৎপন্ন এবং শরীরে প্রাপ্ত সমগোত্রীয় যৌগসমূহকে বোঝায়, যে সকল যৌগ মস্তিষ্কের গ্রাহক অণুসমূহের সাথে মিথস্ক্রিয়ার মাধ্যমে ব্যথা দূর করতে পারে এবং অতি-আনন্দদায়ক অনুভূতি ("ইউফোরিয়া") সৃষ্টি করতে পারে। এসব অ্যালকালয়েডসমূহ ও তাদের সংশ্লেষণের দ্বারা উৎপন্ন যৌগ প্রায় সংজ্ঞাহীন অবস্থা, সংজ্ঞাহীনতা (কোমা) এবং শ্বসনতন্ত্রে অবদমন সৃষ্টি করতে পারে। শরীরে প্রাপ্ত আফিম-সদৃশ পদার্থের নাম এনডরফিন। অন্যান্য আফিম-সদৃশ ঔষধসমূহ এনডরফিনের ন্যায় ক্রিয়া করে। এসকল ঔষধ নেশা ধরাতে সক্ষম।
আফিম-সদৃশ ঔষধের মতো কার্যকরী ব্যথানাশক নেই বললেই চলে। মরফিন এক্ষেত্রে সর্বাধিক কার্যকরী ঔষধ। অনেকদিন ধরে চলতে থাকা ব্যথাতে এধরনের ঔষধ খুব কার্যকরী হলেও, তীক্ষ্ণ এবং হঠাৎ করে হওয়া ব্যথা কমাতে এসব ঔষধ কম কার্যকরী। ক্যান্সার এবং জীবনসায়াহ্নের বিভিন্ন রোগে তীব্র ব্যথা কমাতে এখনও মরফিনের ব্যবহার রয়েছে। আফিম-সদৃশ ঔষধে ধরনের ব্যথানাশক ঔষধ প্রসববেদনাতেও ব্যবহার করা হয়ে থাকে। কিন্তু আফিম-সদৃশ ঔষধগুলি অমরা অতিক্রম করে ভ্রূণে প্রবেশ করতে পারে বলে বাচ্চার শ্বসনতন্ত্র আক্রমণ করতে পারে। তাই এসকল ক্ষেত্রে এ ধরনের ঔষধ সাবধানতার সাথে ব্যবহার করা উচিত।
ইদানীং আবার ক্যান্সারের ক্ষেত্র ছাড়াও ব্যথানাশক হিসেবে এসকল ঔষধের ব্যবহার শুরু হয়েছে। ফলে এর অপব্যবহার এবং নেশাজাত দ্রব্য হিসেবে এর ব্যবহার অধিকতর সম্ভব হয়েছে।
কোনো ব্যথানাশক ঔষধ দেবার পূর্বে চিকিৎসক নির্দিষ্ট রোগীর ক্ষেত্রে নিম্নলিখিত ঔষধসমূহের কোনটি অধিকতর কার্যকর তা বিবেচনা করেন। এবং এই বিবেচনায় ঔষধসমূহের নিম্নলিখিত বৈশিষ্ট্যসমূহ প্রাধান্য পায়:
</noinclude>
<noinclude>
এডি বার্লো

এডগার "এডি" জন বার্লো (; জন্ম: ১২ আগস্ট, ১৯৪০ - মৃত্যু: ৩০ ডিসেম্বর, ২০০৫) দক্ষিণ আফ্রিকার ট্রান্সভাল প্রদেশের প্রিটোরিয়ায় জন্মগ্রহণকারী দক্ষিণ আফ্রিকার আন্তর্জাতিক ক্রিকেটার ছিলেন। দক্ষিণ আফ্রিকা দলের পক্ষে তিনি অল-রাউন্ডারের ভূমিকা পালন করতেন। ডানহাতি ব্যাটসম্যান ও ডানহাতি মিডিয়াম পেসার ছিলেন তিনি। ১৯৬০-এর দশকে বেশ রান করেছেন ও নিয়মিতভাবে উইকেট লাভকারী বোলার ছিলেন এডি বার্লো।
১৯৬২ সালে ছয়জন "বর্ষসেরা দক্ষিণ আফ্রিকার ক্রিকেটারের" একজন হিসেবে মনোনীত হন। এডি বার্লো'র ডাক নাম ছিল "বান্টার"। নিউল্যান্ডস ক্রিকেট গ্রাউন্ডের এক প্রান্ত তার নামে রাখা হলেও পরবর্তীকালে প্রতিপক্ষীয় ক্লাব দলগুলো আপত্তি জানালে তা স্থগিত রাখা হয়। এডি বার্লো ১৯৯৯ সালে বাংলাদেশ জাতীয় ক্রিকেট দলের কোচ হিসেবে দায়িত্ব পালন করেছিলেন। তার পরিকল্পনায় পরের বছরই দলটি আনুষ্ঠানিকভাবে টেস্ট মর্যাদার অধিকারী হয়।
বার্লো দক্ষিণ আফ্রিকা দলের পক্ষ হয়ে ৩০টি টেস্টে অংশ নিয়েছিলেন। ১৯৬৩-৬৪ সালে প্রথম দক্ষিণ আফ্রিকান হিসেবে তিনি অভিষেক টেস্টেই সেঞ্চুরি করেছিলেন। অস্ট্রেলিয়ার বিপক্ষে অনুষ্ঠিত ঐ সিরিজে তিনি অ্যাডিলেডে দ্বি-শতকসহ ৬০৩ রান করেন।
১৯৬৪-৬৫ সালে নিউল্যান্ডসে অনুষ্ঠিত তৃতীয় টেস্টে সফরকারী ইংল্যান্ড দলের খেলোয়াড়দের সাথে বিতর্কে জড়িয়ে পড়েন। ইংলিশ বোলার ফ্রেড টিটমাসের বোলিংয়ের সময় গালি অঞ্চলে পিটার পারফিট বল লুফে নিলেও ব্যাট-প্যাডের সংস্পর্শ ঘটার অজুহাতে রক্ষা পান। সর্বোপরি সিরিজটিতে তেমন কোন প্রতিদ্বন্দ্বিতার মেজাজ লক্ষ্য করা যায়নি। বার্লো শতক পেলেও তা ইংল্যান্ডের খেলোয়াড়দের কাছ থেকে স্বীকৃত পায়নি; কিন্তু অল্প কিছুক্ষণ পরেই টনি পিদি অর্ধ-শতক পেলে ইংলিশ খেলোয়াড়গণ বাহ্বা দেন। মূলতঃ তার আচরণই এর প্রধান কারণ ছিল চলে ধারণা করা হয়। দক্ষিণ আফ্রিকার স্থানীয় পত্রিকাগুলো ইংল্যান্ডের খেলোয়াড়দের বিরুদ্ধে আক্রমণাত্মক ভঙ্গীমায় লেখে।
১৯৭০ সালে ইংল্যান্ডে অনুষ্ঠিত বিশ্ব একাদশের পক্ষ হয়ে পাঁচ খেলার সিরিজে অংশগ্রহণ করেন তিনি। তন্মধ্যে, হেডিংলিতে অনুষ্ঠিত চতুর্থ খেলায় ইংল্যান্ডের বিপক্ষে তিনি তৎকালীন ১৭তম হ্যাট্রিক করেন। পাঁচ বলে প্রথম তিন উইকেটসহ চারজন ব্যাটসম্যানকে আউট করেন। শুরুতে এ খেলাগুলোকে টেস্ট ম্যাচ হিসেবে গণ্য করা হলেও পরবর্তীকালে এ মর্যাদা প্রত্যাহার করা হয়েছিল। প্রথম ইনিংসে ৬৪ রানে ৭ উইকেট সংগ্রহ তার সেরা বোলিং পরিসংখ্যান হতে পারতো এবং খেলায় তিনি ১৪২ রানে ১২ উইকেট লাভ করেছিলেন, যা টেস্টে তার একমাত্র ১০ উইকেট প্রাপ্তি ছিল।
১৯৭৭-৭৮ মৌসুমে অস্ট্রেলিয়ার বিশিষ্ট ধনকুবের ক্যারি প্যাকারের পরিচালনায় বিশ্ব সিরিজ ক্রিকেট প্রতিযোগিতার আয়োজন করা হলে আন্তর্জাতিক ক্রিকেট অঙ্গনে দক্ষিণ আফ্রিকান ক্রিকেটারদের জন্য নতুন যুগের সুচনা হয়। বার্লোও প্রতিযোগিতার মেয়াদকালীন ১৯৭৭-৭৮ ও ১৯৭৮-৭৯ উভয় মৌসুমে খেলার জন্য চুক্তিতে আবদ্ধ হন। তিনি ডব্লিউএসসি ক্যাভেলিয়ার্স দলের পক্ষ হয়ে অনেকগুলো অননুমোদিত সুপার টেস্ট খেলায় অধিনায়কত্ব করেছিলেন।
লালমোহাম্মদ সরদার

লালমোহাম্মদ সরদার (১৮৪৮ - ১৯৩৬) বাংলাদেশের একজন রাজনীতিবিদ এবং সমাজ কর্মী। তিনি বরেন্দ্র অঞ্চলের প্রত্নতাত্ত্বিক অনুসন্ধান কাজ পরিচলানকারীদের অন্যতম ছিলেন।
লালমোহাম্মদ সরদার ১৮৪৮ সালে রাজশাহী জেলার পুটিয়া উপজেলার ভেলনা গ্রামে জন্মগ্রহণ করেন। তার পরিবারের আর্থিক অবস্থা অস্বচ্ছল হওয়ায় মাত্র চৌদ্দ বছর বয়সে পড়াশোনা বন্ধ করে দিতে বাধ্য হন।
দরিদ্রতার কারণে শিক্ষা অসমাপ্ত রেখে তিনি কায়িক পরিশ্রমের কাজে রত হন এবং মজুরের কাজ করতে থাকেন। কালক্রমে, সঞ্চয়ের মাধ্যমে এবং ইটভাটার ব্যবসায় প্রচুর অর্থ উপার্জন করতে সক্ষম হন। পরবর্তীতে তিনি একটি বিশাল সম্পত্তি ক্রয় করেন এবং 'জায়গীরদার' হিসেবে পরিচিতি লাভ করেন।
তিনি কেবল প্রচুর অর্থ উপার্জনই করেননি, এই অর্থ দিয়ে তিনি বিভিন্ন ধরনের রাজনৈতিক, সামাজিক, সাংস্কৃতিক এবং জনসেবায়ও আত্মনিয়োগ করেন। তিনি ১৯০৬ সালে রাজশাহীতে আঞ্জুমান-ই-মফিদুল ইসলাম-এর শাখা প্রতিষ্ঠিত হলে এর প্রতিষ্ঠাতা সভাপতি হন। শরৎকুমার রায় এবং অন্যান্যের সাথে মিলিত হয়ে তিনিও বরেন্দ্র অঞ্চলের প্রত্নতাত্ত্বিক নিদর্শন সংগ্রহে প্রচুর অর্থ ব্যয় করেন। তিনি ১৯২৬ সালে রাজশাহী ডিস্ট্রিক্ট বোর্ড-এর সদস্য নির্বাচিত হন এবং পরবর্তীতে আইন সভারও সভ্য হন।
শরৎ কুমার রায়

শরৎ কুমার রায় (১৮৭৬ - ১২ এপ্রিল ১৯৪৬) ব্রিটিশ ভারতের রাজশাহী অঞ্চলের একজন প্রখ্যাত ব্যক্তিত্ব এবং বরেন্দ্র অঞ্চল সম্পর্কিত গবেষণার প্রাথমিক যুগের অন্যতম উদ্যোক্তা। তিনি দিঘাপতিয়ার রাজপরিবারের সদস্য ছিলেন। তিনি ছিলেন একজন বিখ্যাত পণ্ডিত এবং রাজা প্রমথনাথ রায়ের পুত্র। ইতিহাসবিদ রমাপ্রসাদ চন্দের সাথে তিনি বরেন্দ্র গবেষণা জাদুঘর প্রতিষ্ঠা করেন। এই গবেষণা জাদুঘরটি বাংলার গভর্নর লর্ড দুন্দাস ১৯১৯ সালের নভেম্বরে উদ্বোধন করেন।
কুমার শরৎ কুমার রায় ১৮৭৬ খ্রিটাব্দে নাটোর জেলার দিঘাপতিয়ার রাজপরিবারে জন্মগ্রহণ করেন। তার পিতার নাম প্রমথ নাথ রায় এবং মাতা দ্রবময়ী দেবী।
তিনি বরেন্দ্র অনুসন্ধান সমিতি এবং বরেন্দ্র গবেষণা জাদুঘর স্থাপনে অগ্রণী ভূমিকা পালন করেন।
বাংলাবান্ধা ইউনিয়ন

বাংলাবান্ধা বাংলাদেশের রংপুর বিভাগের পঞ্চগড় জেলার অন্তর্গত তেঁতুলিয়া উপজেলার একটি ইউনিয়ন। এটি বাংলাদেশের সর্ব উত্তরের ইউনিয়ন। বাংলাদেশের সর্ব উত্তরের স্থলবন্দরটিও এখানে অবস্থিত।
বাংলাবান্ধা ইউনিয়নের আয়তন ৫,১৯৪ একর (২১.০২ বর্গ কিলোমিটার।
তেঁতুলিয়া উপজেলা সদর থেকে বাংলাবান্ধা ইউনিয়নের দূরত্ব ১২ কিলোমিটার। হিমকন্যা নামে খ্যাত এ ইউনিয়নের কার্যালয়টি পঞ্চগড়-তেঁতুলিয়া-বাংলাবান্ধা জাতীয় মহাসড়কের পাশে সিপাইপাড়া নামক স্থানে অবস্থিত। ত্রিভুজাকৃতির এ ইউনিয়নের দক্ষিণে তিরনইহাট ইউনিয়ন, পূর্বে ভারতের পশ্চিমবঙ্গ রাজ্যের জলপাইগুড়ি জেলা এবং পশ্চিমে মহানন্দা নদীর ওপাড়ে ভারতের দার্জিলিং জেলা অবস্থিত। বাংলাবান্ধা থেকে ভারতের শিলিগুড়ি শহর মাত্র সাত কিলোমিটার এবং দার্জিলিং মাত্র ৬৫ কিলোমিটার দূরে অবস্থিত। আর বাংলাবান্ধা থেকে নেপালের কাঁকরভিটা সীমান্ত মাত্র ৩০ কিলোমিটারের মধ্যে। 
এন৫ (বাংলাদেশ) জাতীয় মহাসড়কটি বাংলাবান্ধা সীমান্ত হয়ে ভারতে প্রবেশ করেছে।
বাংলাবান্ধা ইউনিয়ন তেঁতুলিয়া উপজেলার ১নং ইউনিয়ন পরিষদ। এ ইউনিয়নের প্রশাসনিক কার্যক্রম তেঁতুলিয়া থানার আওতাধীন। এটি জাতীয় সংসদের ১নং নির্বাচনী এলাকা পঞ্চগড়-১ এর অংশ। এটি ৩টি মৌজায় বিভক্ত। যথা: বাংলাবান্ধা, সিপাইপাড়া এবং খানজি কিসমত। এ ইউনিয়নে ৯টি ওয়ার্ড এবং ২৬টি ইউনিয়ন রয়েছে।
ওয়ার্ডভিত্তিক এ ইউনিয়নের গ্রামসমূহ হলো:
বাংলাদেশের সর্ব উত্তরের স্থলবন্দরটি এখানে অবস্থিত। বাংলাবান্ধা স্থলবন্দরের মাধ্যমে ভারত, নেপাল ও ভুটানের সাথে বাণিজ্য সম্পাদিত হয়। সীমান্তের ওপাড়ে ভারতের ফুলবাড়ি স্থল বন্দর। ১৯৯৭ সালের ১১ সেপ্টেম্বর থেকে নেপাল-বাংলাদেশের মাঝে সীমিত আকারে বাণিজ্য অব্যহত রয়েছে। সম্প্রতি বাংলাদেশ সরকারের বিশেষ উদ্যোগের ফলে এলাকাটির ব্যাপক উন্নতি সাধিত হয়েছে।
বাংলাবান্ধা স্থল বন্দর

বাংলাবান্ধা স্থল বন্দর বাংলাদেশের তেঁতুলিয়া উপজেলার ১নং বাংলাবান্ধা ইউনিয়নে অবস্থিত একটি স্থল বন্দর। এটি বাংলাদেশের একমাত্র স্থল বন্দর যার মাধ্যমে চারটি দেশের (বাংলাদেশ, ভারত, নেপাল, ভুটান) মধ্যে পণ্য আদান-প্রদানের সুবিধা রয়েছে।
বাংলাদেশের সর্ব-উত্তরের পঞ্চগড় জেলার তেঁতুলিয়া উপজেলার বাংলাবান্ধা ইউনিয়নে জিরো (0) পয়েন্ট এ বন্দরটি অবস্থিত। এখান থেকে বাংলাদেশের জাতীয় সংসদের ১ নং আসন শুরু। বাংলাদেশের সাথে ভারতের সীমান্ত সংলগ্ন প্রায় ১০ একর জায়গার উপর স্থলবন্দরটি অবস্থিত। 
১৯৯৭ সালের ১লা সেপ্টেম্বর স্থল বন্দরটি প্রথম খুলে দেওয়া হয়। নেপালের সাথে বাংলাদেশের এক বাণিজ্য চুক্তির আওতায় পণ্য আমদানি-রপ্তানির মাধ্যমে বন্দরটি প্রথম যাত্রা শুরু করে। পরবর্তীতে ২০১১ সালের জানুয়ারিতে ভারতের সাথে দ্বি-পাক্ষিক বাণিজ্য চুক্তির আওতায় ভারতের সাথেও বাংলাদেশের এ বন্দর ব্যবহারের মাধ্যমে পণ্য আমদানি-রপ্তানি শুরু হয়। এ বন্দর ব্যবহার করে নেপালে বাংলাদেশ থেকে ব্যাটারী, সীসা, পাট, ফলের রস, ওয়েস্ট কটন, কাপড়, কাঠ ও প্লাস্টিকের আসবাপপত্র রপ্তানি করা হয়। এছাড়াও ভারত থেকে প্রতিদিন গড়ে ১,০০০ মেট্রিক টন পাথর ও নেপাল থেকে গড়ে প্রতিদিন ১০০ মেট্রিক টন ডাল আমদানি করা হয়।
বাংলাদেশের রাজস্ব বিভাগের তথ্যানুসারে, এ বন্দরের মাধ্যমে বাংলাদেশ সরকার ২০১১-১২ অর্থ বছরে, ১১ কোটি ১৮ লাখ ৭২ হাজার ৭৬৪ টাকা ও ২০১২-১৩ অর্থ বছরের জুলাই মাস পর্যন্ত ১ কোটি ২০ লাখ ৬৬ হাজার টাকা আয় হয়েছিল।
বাংলাদেশের ও ভারতের মধ্যে যতগুলো স্থলবন্দর চালু রয়েছে তার মধ্যে বাংলাবান্ধা সবচেয়ে সুবিধাজনক স্থানে অবস্থানে রয়েছে। এখান থেকে ভারতের পশ্চিমবঙ্গের শিলিগুড়ি ১৬ কিলোমিটার। তাছাড়াও ভারতের যে কোনো স্থানে যাতায়াতের সুবিধা রয়েছে। এছাড়া, ভারতের শৈল্য শহর দার্জিলিং ৭৭ কিলোমিটার, নেপাল সীমান্ত ৫৪ কিলোমিটার, ভুটান সীমান্ত ১৩০ কিলোমিটার ও চীন সীমান্ত ২০০ কিলোমিটার দূরে অবস্থিত। বাংলাবান্ধা স্থল বন্দরের পার্শ্ববর্তী ভারতের শিলিগুড়ির মতো সমৃদ্ধ এতো বড় শহর অন্যান্য স্থলবন্দরের কাছে নেই। ভারতের সেভেন সিস্টার রাজ্যগুলোতে যাওয়ার সবচেয়ে সুবিধাজনক করিডোর হচ্ছে দার্জিলিং জেলার বাগডোগরা বিমানবন্দর যা বাংলাবান্ধা স্থলবন্দর থেকে মাএ ১৬ কিলোমিটার দূরে। ইমিগ্রেশন কার্যক্রম শুরু হওয়ার ফলে ভারতের ফুলবাড়ি স্থল বন্দরের দ্বারা বাংলাদেশ, ভারত, নেপাল ও ভুটানের মধ্যে ব্যবসা-বাণিজ্যের ব্যাপক প্রসার পাওয়াসহ পঞ্চগড় জেলা উন্নয়নের পাশাপাশি বদলে যাবে বাংলাদেশের উওরবঙ্গের চিত্র। বাংলাবান্ধা স্থল বন্দরের বিপরীতে ভারতের ফুলবাড়ি স্থল বন্দর অবস্থান।
ক্যান্ডেলেরিয়ার ব্যাসিলিকা

খ্রিস্টীয় উৎসববিশেষ মধ্যে রাজপ্রাসাদ () হল একটি রোমান ক্যাথলিক ছোট রাজপ্রাসাদ যা কানারি দ্বীপপুঞ্জের প্রথম মারিয়ান ব্যাসিলিকা বা মঠ। এটি তেনেরিফে দ্বীপপুঞ্জের (ক্যানারি দ্বীপপুঞ্জ, স্পেন) ক্যান্ডেলেরিয়ার শহর এবং পৌরসভাতে অবস্থিত। এটি রাজধানী সান্টা ক্রুজ দে তেনেরিফে দ্বীপ থেকে প্রায় ২০ কিলোমিটার (১২ মাইল) দক্ষিণে অবস্থিত।
রাজপ্রাসাদ বা ব্যাসিলিকাটি ক্যানডেলারিয়ার ভার্জিনকে (ক্যানারি দ্বীপপুঞ্জের রক্ষাকর্তা) উৎসর্গীকৃত করা হয়েছে। ক্যানারি দ্বীপপুঞ্জের সরকার ক্যানডেলারিয়ার রাজপ্রাসাদকে সাংস্কৃতিক আকর্ষণ হিসেবে শ্রেণীভূক্ত করা হয়েছে। রাজপ্রাসাদটিকে জোসে এনরিক মাররেরো রেগালাদো স্থপতি দ্বারা পরিকল্পনা করা হয়েছিল।
রাজপ্রাসাদটি স্পেনের বৃহত্তম ব্যাসিলিকার অন্যতম এবং প্রায় ২.৫ মিলিয়ন প্রতি বছর একে পরিদর্শন করেন।
ফটিকছড়ি ইউনিয়ন

ফটিকছড়ি বাংলাদেশের রাঙ্গামাটি জেলার অন্তর্গত কাউখালী উপজেলার একটি ইউনিয়ন।
ফটিকছড়ি ইউনিয়নের আয়তন ১৯,২০০ একর (৭৭.৭০ বর্গ কিলোমিটার)।
২০২২ সালের পরিসংখ্যান অনুযায়ী ইউনিয়নের জনসংখ্যা ৫,৮৩১জন। এর মধ্যে ৫,৭৯৩জন বৌদ্ধ, ২৭জন হিন্দু, ৭জন খ্রিস্টান, ২জন মুসলিম, ও ২জন অন্যান্য ধর্মের অনুসারী।
কাউখালী উপজেলার সর্ব-পশ্চিমে ফটিকছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের দক্ষিণে বেতবুনিয়া ইউনিয়ন; পূর্বে কলমপতি ইউনিয়ন; দক্ষিণ-পূর্বে ঘাগড়া ইউনিয়ন; উত্তর-পূর্বে রাঙ্গামাটি সদর উপজেলার কুতুকছড়ি ইউনিয়ন ও নানিয়ারচর উপজেলার ঘিলাছড়ি ইউনিয়ন; উত্তর-পশ্চিমে খাগড়াছড়ি জেলার লক্ষ্মীছড়ি উপজেলার বর্মাছড়ি ইউনিয়ন এবং পশ্চিমে চট্টগ্রাম জেলার ফটিকছড়ি উপজেলার খিরাম ইউনিয়ন, রাউজান উপজেলার হলদিয়া ইউনিয়ন ও ডাবুয়া ইউনিয়ন অবস্থিত।
ফটিকছড়ি ইউনিয়ন কাউখালী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কাউখালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "ডাবুয়া", "ফটিকছড়ি" ও "নাভাংগা" এ ৩টি মৌজা নিয়ে গঠিত।
ফটিকছড়ি ইউনিয়নের সাক্ষরতার হার ১৭.৭৮%। এ ইউনিয়নে ১টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
ফটিকছড়ি ইউনিয়নে যোগাযোগের প্রধান সড়ক কাউখালী-বার্মাছড়ি সড়ক। প্রধান যোগাযোগ মাধ্যম সিএনজি চালিত অটোরিক্সা।
ফটিকছড়ি ইউনিয়নের মধ্য দিয়ে প্রবাহিত হচ্ছে ফটিকছড়ি খাল, সর্ত্তা খাল, ডাবুয়া খাল এবং বার্মাছড়ি ছড়া।
ফটিকছড়ি ইউনিয়নের প্রধান হাট-বাজার হল বার্মাছড়ি বাজার।
নরম্যান ফস্টার র‌্যামজে

নরম্যান ফস্টার র‌্যামজে, জুনিয়র একজন মার্কিন পদার্থবিজ্ঞানী যিনি ১৯৮৯ সালে পদার্থবিজ্ঞানে নোবেল পুরস্কার অর্জন করেন। কর্মজীবনের অধিকাংশ সময় তিনি হার্ভার্ড বিশ্ববিদ্যালয়ে শিক্ষকতা করেছেন।
নরম্যান ফস্টার র‌্যামজে, জুনিয়র ১৯২৭ সালের ১৫ অগাস্ট ওয়াশিংটন ডিসিতে জন্মগ্রহণ করেন। তিনি ১৯৩৫ সালে কলাম্বিয়া বিশ্ববিদ্যালয় থেকে গণিতে বিএ ডিগ্রি অর্জন করেন। তিনি কেমব্রিজ বিশ্ববিদ্যালয় থেকে আবারো ব্যাচেলর্স করেন, তবে এবার পদার্থবিজ্ঞানে। তিনি ১৯৪০ সালে কলাম্বিয়া বিশ্ববিদ্যালয় থেকে পদার্থবিজ্ঞানে পিএইচডি ডিগ্রি অর্জন করেন। ১৯৪০ সালে তিনি এলিনর জেমসনকে বিয়ে করেন। তিনি দ্বিতীয় বিশ্বযুদ্ধের সময় দুই বছর এমআইটি রেডিয়েশন ল্যাবে ৩ সেন্টিমিটার তরঙ্গদৈর্ঘ্যের রাডার গবেষণা দলের প্রধান ছিলেন। ১৯৪৩ সালে লস আলামসে ম্যানহাটন প্রকল্পে কাজ করতে যান। যুদ্ধ শেষে তিনি কলাম্বিয়া বিশ্ববিদ্যালয়ে অধ্যাপক হিসেবে ফিরে আসেন। তিনি নিউইয়র্কে ব্রুকহ্যাভেন ন্যাশনাল ল্যাবরেটরী প্রতিষ্ঠায় অবদান রাখেন। ১৯৪৭ সালে তিনি হার্ভার্ড বিশ্ববিদ্যালয়ে চলে যান এবং পরবর্তী ৪০ বছর সেখানে শিক্ষকতা করেন। এ সময়ে তিনি অক্সফোর্ড বিশ্ববিদ্যালয় এবং ভার্জিনিয়া বিশ্ববিদ্যালয়ে ভিজিটিং অধ্যাপক হিসেবেও কাজ করেন।
হ্যান্স গেয়র্গ ডেমেল্ট

হ্যান্স গেয়র্গ ডেমেল্ট (৯ সেপ্টেম্বর, ১৯২২ - ৭ মার্চ, ২০১৭) একজন জার্মান বংশোদ্ভূত মার্কিন পদার্থবিজ্ঞানী। তিনি ১৯৮৯ সালে নোবেল পুরস্কার অর্জন করেন।
তিনি ইউনিভার্সিটি অফ গ্যটিঙেন থেকে ১৯৪৮ সালে মাস্টার্স এবং ১৯৫০ সালে পিএইচডি অর্জন করেন। তিনি ডক্টরেটোত্তর গবেষণা করেন ডিউক বিশ্ববিদ্যালয়ে। সিয়াটলে অবস্থিত ইউনিভার্সিটি অব ওয়াশিংটনে ১৯৫৫ সালে সহকারী অধ্যাপক, ১৯৫৮ সালে সহযোগী অধ্যাপক এবং ১৯৬১ সালে পূর্ণ অধ্যাপক হন।
জর্জ এলউড স্মিথ

জর্জ এলউড স্মিথ (জন্ম: ১০ মে, ১৯৩০) একজন মার্কিন বিজ্ঞানী, চার্জ কাপল্‌ড ডিভাইস এর সহ-উদ্ভাবক। চার্জ কাপল্‌ড ডিভাইস উদ্ভাবনের জন্য তিনি ২০০৯ সালে পদার্থবিজ্ঞানে নোবেল পুরস্কার লাভ করেন।
স্মিথ নিউ ইয়র্কে জন্মগ্রহণ করেন। তিনি ১৯৫৫ সালে পেনসিলভানিয়া বিশ্ববিদ্যালয় থেকে বিএসসি ডিগ্রি লাভ করেন। ১৯৫৯ সালে মাত্র তিন পৃষ্ঠার অভিসন্দর্ভে তিনি শিকাগো বিশ্ববিদ্যালয় থেকে পিএইচডি ডিগ্রি লাভ করেন। তিনি নিউ জার্সির বেল ল্যাবসে ১৯৫৯ সাল থেকে ১৯৮৬ সাল পর্যন্ত কাজ করেন। তিনি ১২টিরও বেশি প্যাটেন্টের অধিকারী। ১৯৬৯ সালে উইলার্ড বয়েলের সাথে যৌথভাবে চার্জ কাপল্‌ড ডিভাইস উদ্ভাবন করেন।
উইলার্ড বয়েল

উইলার্ড স্টারলিং বয়েল একজন কানাডীয় মার্কিন পদার্থবিজ্ঞানী এবং চার্জ কাপল্‌ড ডিভাইস এর সহ-উদ্ভাবক। বয়েল ২০০৯ সালে পল জর্জ এলউড স্মিথের সাথে যৌথভাবে পদার্থবিজ্ঞানে নোবেল পুরস্কার অর্জন করেন।
বয়েল ১৯২৪ সালের ১৯ অগাস্ট জন্মগ্রহণ করেন। ১৯৪৩ সালে তিনি রয়েল কানাডিয়ান নেভীতে যোগদান করেন। তিনি ম্যাকগিল বিশ্ববিদ্যালয় থেকে ১৯৪৭ সালে বিএসসি, ১৯৪৮ সালে এমএসসি এবং ১৯৫০ সালে পিএইচডি অর্জন করেন। ডক্টরেট অর্জনের পরে তিনি কানাডার রেডিয়েশন ল্যাবে এক বছর এবং কানাডার রয়েল মিলিটারী কলেজে দুই বছর কাজ করেন। ১৯৫৩ সালে তিনি বেল ল্যাবসে যোগ দেন। ১৯৬৯ সালে তিনি জর্জ এলউড স্মিথের সাথে যৌথভাবে চার্জ কাপল্‌ড ডিভাইস উদ্ভাবন করেন। তিনি ১৯৭৫ থেকে ১৯৭৯ সাল পর্যন্ত বেল ল্যাবসে নির্বাহী পরিচালক পদে আসীন ছিলেন।
ডেভিড জোনাথন গ্রোস

ডেভিড জোনাথন গ্রোস (জন্ম: ১৯ ফেব্রুয়ারি, ১৯৪১) একজন মার্কিন কণা পদার্থবিজ্ঞানী। তিনি ইউনিভার্সিটি অব ক্যালিফোর্নিয়া, সান্তা বারবারা এর কাভলি ইনস্টিটিউট অব থিওরেটিক্যাল ফিজিক্সের সাবেক পরিচালক। তিনি এই বিশ্ববিদ্যালয়ের পদার্থবিজ্ঞান বিভাগের একজন অধ্যাপক।
ডেভিড গ্রোস ১৯৪১ সালের ১৯ ফেব্রুয়ারি ওয়াশিংটন ডিসিতে জন্মগ্রহণ করেন। তিনি জেরুসালেমের হিব্রু বিশ্ববিদ্যালয় থেকে ব্যাচেলর্স এবং মাস্টার্স ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৬৬ সালে পিএইচডি অর্জন করেন। ১৯৯৭ সাল পর্যন্ত তিনি হার্ভার্ড বিশ্ববিদ্যালিয়ের একজন জুনিয়র ফেলো এবং প্রিন্সটন বিশ্ববিদ্যালয়ের একজন অধ্যাপক ছিলেন।
আন্তর্জাতিক সংস্থা

আন্তর্জাতিক সংস্থা দুই বা ততোধিক দেশে কর্মরত এক ধরনের সংস্থাবিশেষ। এতে সাধারণতঃ বেসরকারী সংস্থার তুলনায় আন্তর্জাতিক পর্যায়ের জনগোষ্ঠীর সম্পৃক্ততাসহ সদস্য সংখ্যা তুলনামূলকভাবে অধিক থাকে। এছাড়াও, সংস্থার কর্মক্ষেত্র কিংবা কর্মতৎপরতা ভিন্ন হয়। এ ধরনের সংস্থাগুলো দেশের সরকার ব্যবস্থায় হস্তক্ষেপ করতে পারে না। তবে সরকারের কর্মপন্থার সাথে সীমিত পর্যায়ে অংশগ্রহণ করে থাকে। বিশ্ব স্বাস্থ্য সংস্থা,বিশ্ব স্কাউট সংস্থা জাতিসংঘ, রেডক্রস আন্তর্জাতিক সংস্থার প্রকৃষ্ট উদাহরণ। এছাড়াও রয়েছে OIC, কমনওয়েলথ ইত্যাদি।
আন্তর্জাতিক সংস্থা প্রধানত দুই ধরনের হয়ে থাকে। সেগুলো হচ্ছে -
যে-সকল বেসরকারী সংস্থা বা আন্তর্জাতিক পর্যায়ে অংশগ্রহণ করে, সেগুলো আন্তর্জাতিক বেসরকারী সংস্থারূপে পরিচিতি লাভ করে। এ ধরনের সংস্থা আবার দুই প্রকার। যথা :-
আন্তঃসরকার সংস্থাকে আন্তর্জাতিক সরকারি সংগঠনরূপেও আখ্যায়িত করা হয়। এ ধরনের সংস্থা আন্তর্জাতিক সংস্থার সাথে নিবিড়ভাবে সম্পৃক্ত। সাধারণতঃ স্বাধীন দেশগুলোর জোট সদস্য রাষ্ট্র হিসেবে থাকে। জাতিসংঘ, অর্থনৈতিক সহযোগিতা ও উন্নয়ন সংস্থা (ওইসিডি), ইউরোপের নিরাপত্তা ও সহযোগিতা সংস্থা (ওএসসিই), ইউরোপীয় কাউন্সিল (সিওই), ইউরোপীয় ইউনিয়ন (ইইউ), বিশ্ব বাণিজ্য সংস্থা (ডব্লিউটিও) উল্লেখযোগ্য আন্তর্জাতিক সরকারি সংগঠন। স্বচ্ছতা নিরূপণের জন্য জাতিসংঘকে আন্তর্জাতিক সংগঠন থেকে আন্তঃসরকার সংস্থা হিসেবে বিবেচনা করা হয়।
হিউ ডেভিড পলিতজার

হিউ ডেভিড পলিতজার () (জন্ম: ৩১ আগস্ট, ১৯৪৯) একজন মার্কিন তাত্ত্বিক পদার্থবিজ্ঞানী।
পলিতজার নিউ ইয়র্ক সিটিতে জন্মগ্রহণ করেন। তিনি মিশিগান বিশ্ববিদ্যালয় থেকে ১৯৬৯ সালে ব্যাচেলর্স এবং হার্ভার্ড বিশ্ববিদ্যালয় থেকে ১৯৭৪ সালে পিএইচডি অর্জন করেন। তিনি বর্তমানে ক্যালিফোর্নিয়া ইনস্টিটিউট অফ টেকনোলজিতে তাত্ত্বিক পদার্থবিজ্ঞানের অধ্যাপক।
ফ্রাঙ্ক অ্যান্থনি উইলচেক

ফ্রাঙ্ক অ্যান্থনি উইলচেক একজন মার্কিন তাত্ত্বিক পদার্থবিজ্ঞানী, গণিতবিদ। তিনি বর্তমানে ম্যাসাচুসেট্‌স ইনস্টিটিউট অফ টেকনোলজির পদার্থবিজ্ঞানের অধ্যাপক। তিনি ২০০৪ সালে পদার্থবিজ্ঞানে নোবেল পুরস্কার লাভ করেন।
উইলচেক ১৯৭০ সালে শিকাগো বিশ্ববিদ্যালয় থেকে গণিত বিষয়ে বিজ্ঞানে স্নাতক উপাধি, প্রিন্সটন বিশ্ববিদ্যালয় থেকে ১৯৭২ সালে গণিত বিষয়ে কলাবিদ্যায় স্নাতকোত্তর উপাধি এবং ১৯৭৪ সালে পদার্থবিজ্ঞানে ডক্টরেট উপাধি অর্জন করেন। তিনি এমআইটি সেন্টার ফর থিওরেটিক্যাল ফিজিক্সের (তাত্ত্বিক পদার্থবিজ্ঞান গবেষণাকেন্দ্র) অধ্যাপক। তিনি প্রিন্সটনের ইন্সটিটিউট অব অ্যাডভান্সড স্টাডি (উন্নততর গবেষণা প্রতিষ্ঠান) এবং ইউনিভার্সিটি অব ক্যালিফোর্নিয়া অ্যাট স্যান্টা বারবারা-র কাভলি ইনস্টিটিউট অব থিওরেটিক্যাল ফিজিক্সেও (তাত্ত্বিক পদার্থবিজ্ঞান গবেষণাকেন্দ্র) কর্মরত ছিলেন।
মার্টিন লুইস পার্ল

মার্টিন লুইস পার্ল একজন মার্কিন পদার্থবিজ্ঞানী যিনি টাউ লেপটন আবিষ্কারের জন্য ১৯৯৫ সালে পদার্থবিজ্ঞানে নোবেল পুরস্কার অর্জন করেন।
পার্ল ১৯৫৫ সালে কলাম্বিয়া বিশ্ববিদ্যালয় থেকে পিএইচডি অর্জন করেন। তার পিএইচডি উপদেষ্টা ছিলেন ১৯৪৪ সালে পদার্থবিজ্ঞানে নোবেল পুরস্কার বিজয়ী রাবি। তিনি তার কর্মজীবনের অধিকাংশ সময় মিশিগান বিশ্ববিদ্যালয় এবং স্ল্যাক ন্যাশনাল অ্যাক্সিলারেটর ল্যাবরেটরী এ ব্যয় করেন। সম্প্রতি তিনি লিভারপুল বিশ্ববিদ্যালয়ে যোগদান করেছেন।
সম্মানসূচক ডক্টরেট, ইউনিভার্সিটি অব বেলগ্রেড, ২০০৯
বারট্রাম ব্রকহাউস

বারট্রাম নেভিল ব্রকহাউস (জন্ম: জুলাই ১৫, ১৯১৮ – মৃত্যু: অক্টোবর ১৩, ২০০৩) একজন কানাডীয় পদার্থবিজ্ঞানী। তিনি ১৯৯৪ সালে পদার্থবিজ্ঞানে নোবেল পুরস্কার লাভ করেন।
ব্রকহাউস আলবার্টায় জন্মগ্রহণ করেন। তিনি ইউনিভার্সিটি অব ব্রিটিশ কলাম্বিয়া থেকে ১৯৪৭ সালেবিএ এবং টরন্টো বিশ্ববিদ্যালয় থেকে ১৯৪৮ সালে এমএ এবং ১৯৫০ সালে পিএইচডি ডিগ্রি অর্জন করেন। ১৯৬২ সালে তিনি ম্যাকমাস্টার বিশ্ববিদ্যালয়ে অধ্যাপক হন এবং ১৯৮৪ সাল পরযন্ত সেখানেই কর্মরত ছিলেন।
ডেভিড মরিস লী

ডেভিড মরিস লী (জন্ম: ২০ জানুয়ারি, ১৯৩১) একজন নোবেল বিজয়ী মার্কিন পদার্থবিজ্ঞানী। তিনি ১৯৯৬ সালে ডগলাস ডীন অশেররফ এবং রবার্ট সি. রিচার্ডসন এর সাথে হিলিয়াম-৩ এর সুপারফ্লুইডিটি আবিষ্কারের জন্য পদার্থবিজ্ঞানে নোবেল পুরস্কার লাভ করেন।
লী যুক্তরাষ্ট্রের নিউ ইয়র্ক এর রী শহরে জন্মগ্রহণ করেন। তার বাবা, এ্যান্নেট (ফ্রাংক্স), একজন শিক্ষক, এবং মা মারভিন লী, একজন তড়িৎ প্রকৌশলী ছিলেন। তারা উভয়ই ইংল্যান্ড এবং লিথুয়ানিয়ার ইহুদী অভিবাসী পরিবারের সন্তান ছিলেন। ডেভিড লী ১৯৫২ সালে হার্ভার্ড বিশ্ববিদ্যালয় থেকে গ্র্যাজুয়েট হন। এর পর তিনি মার্কিন সেনাবাহিনীতে ২২ মাস কাজ করেন। এরপর তিনি কানেকটিকাট বিশ্ববিদ্যালয় থেকে মাস্টার্স ডিগ্রি অর্জন করেন। তিনি ১৯৫৯সালে ইয়েল বিশ্ববিদ্যালয় থেকে পিএইচডি ডিগ্রি অর্জন করেন।
ডগলাস ডীন অশেররফ

ডগলাস ডীন অশেররফ একজন পদার্থবিজ্ঞানী। তিনি হিলিয়াম-৩ এর সুপারফ্লুইডিটি এর একজন গবেষক। তিনি ১৯৯৬ সালে ডেভিড লী এবং রবার্ট সি. রিচার্ডসন এর সাথে পদার্থে নোবেল পুরস্কার লাভ করেন।
অশেররফ ১৯৬৭ সালে ক্যালিফোর্নিয়া ইন্সটিটিউট অফ টেকনোলজি থেকে ব্যাচেলর্স ডিগ্রি লাভ করেন। তিনি ১৯৭৩ সালে কর্নেল বিশ্ববিদ্যালয় থেকে পিএইচডি ডিগ্রি লাভ করেন। এরপর তিনি নিউ জার্সির বেল ল্যাবসে ১৫ বছর কাজ করেন। ১৯৮৭ সালে স্ট্যানফোর্ড বিশ্ববিদ্যালয়ের পদার্থবিজ্ঞান ও ফলিত পদার্থবিজ্ঞান বিভাগে যোগদান করেন। ১৯৯৩-১৯৯৬ সাল পর্যন্ত তিনি এই বিভাগের চেয়ারম্যানের দায়িত্ব পালন করেন।
রবার্ট কোলম্যান রিচার্ডসন

রবার্ট কোলম্যান রিচার্ডসন (জন্ম: জুন ২৬, ১৯৩৭ – ফেব্রুয়ারি ১৯, ২০১৩) একজন মার্কিন পরীক্ষামূলক পদার্থবিজ্ঞানী। রিচার্ডসন,ডগলাস অশেররফ, একজন প্রাক্তন গবেষক এবং ডেভিড লী, তৎকালীন স্নাতক শিক্ষার্থীর সাথে কর্নেল বিশ্ববিদ্যালয়ের গবেষণাগারে হিলিয়াম-৩ এর সুপারফ্লুইডিটি আবিষ্কারের জন্য পদার্থে নোবেল পুরস্কার লাভ করেন।
তিনি ভার্জিনিয়া তেক থেকে ১৯৮ সালে ব্যাচেলর অব সায়েন্স এবং ১৯৬০ সালে মাস্টার্স ডিগ্রি অর্জন করেন। তিনি ১৯৬৫ সালে ডিউক বিশ্বিদ্যালয় থেকে পিএইচই ডিগ্রি অর্জন করেন। তিনি বর্তমানে কর্নেল বিশ্ববিদ্যালয়ের পদার্থবিজ্ঞানের ফ্লয়েড নিউম্যান অধ্যাপক।
সোহরাওয়ার্দী শুভ

সোহরাওয়ার্দী শুভ (জন্ম: ২১ নভেম্বর, ১৯৮৮) রংপুরে জন্মগ্রহণকারী বাংলাদেশী আন্তর্জাতিক ক্রিকেটার। তিনি ডানহাতি ব্যাটসম্যান এবং বামহাতি স্পিনার। ২০০৪-০৫ মৌসুম থেকে ২০০৬-০৭ মৌসুম পর্যন্ত তিনি রাজশাহী বিভাগের হয়ে খেলেন। এছাড়াও, ২০০৫-০৬ মৌসুমে বাংলাদেশ অনূর্ধ্ব-১৯ ক্রিকেট দলে এবং ২০০৬-০৭ মৌসুমে বাংলাদেশ ক্রিকেট বোর্ড একাডেমীর হয়ে খেলেন।
২০১০ সালের নভেম্বরের শেষদিকে চীনের গুয়াংজুতে অনুষ্ঠিত এশিয়ান গেমসের ক্রিকেটে ১৩-সদস্যবিশিষ্ট বাংলাদেশ ক্রিকেট দলের অন্যতম সদস্য ছিলেন তিনি। চূড়ান্ত খেলায় আফগানিস্তান ক্রিকেট দলের বিপক্ষে বাংলাদেশ পাঁচ উইকেটে জয়লাভ করে। এরফলে বাংলাদেশ দল এশিয়ান গেমসে প্রথম স্বর্ণপদক লাভ করে।
মার্ক ওয়াটার্স

মার্ক স্টিভেন ওয়াটার্স (ইংরেজি ভাষায়: Mark Stephen Waters) (জন্ম: ৩০শে জুন, ১৯৬৪) মার্কিন চলচ্চিত্র পরিচালক। তিনি ওহাইও অঙ্গরাজ্যের ক্লিভল্যান্ডে জন্মগ্রহণ করেন। তার করা সবচেয়ে বিখ্যাত সিনেমা সম্ভবত "জাস্ট লাইক হেভেন", "ফ্রিকি ফ্রাইডে" এবং "মিন গার্লস"।
মার্ক চিত্রনাট্য লেখক "ডেনিয়েল ওয়াটার্সের" ভাই। তার স্ত্রী মার্কিন অভিনেত্রী "ডাইনা স্পাইবি"। তারা ২০০০ সালে বিয়ে করেন। মার্ক অ্যামেরিকান ফিল্ম ইনস্টিটিউট থেকে স্নাতক ডিগ্রি লাভ করেছেন। আর প্যারামাউন্ট পিকচার্‌সের সাথে তার একটি চুক্তি রয়েছে, সিনেমা নির্মাণ বিষয়ে।
২০০৬ সালে যে ১২০ জনকে একাডেমি অফ মোশন পিকচার আর্টস অ্যান্ড সাইন্সেস-এ যোগ দেয়ার জন্য আমন্ত্রণ করা হয়েছিল তাদের মধ্যে তিনি একজন।
মাইকেল বে

মাইকেল বেঞ্জামিন বে (জন্ম: ১৭ই ফেব্রুয়ারি, ১৯৬৫) মার্কিন চলচ্চিত্র পরিচালক এবং প্রযোজক। বে বেশ কয়েকটি ব্যবসা সফল ছবি নির্মাণ করেছেন। তবে সমালোচকদের কাছে তার করা ছবিগুলো অধিকাংশ ক্ষেত্রেই নেতিবাচক রিভিউ পেয়েছে। তার জনপ্রিয় ছবিগুলোর মধ্যে রয়েছে ট্রান্সফর্মার্স, আর্মাগেডন, দ্য রক, পার্ল হারবার, ব্যাড বয়েস এবং ব্যাড বয়েস ২। এছাড়া বে লস এঞ্জেলেসের মিউজিক ভিডিও নির্মাণকারী প্রতিষ্ঠান "প্রোপাগান্ডা ফিল্মস"-এর অন্যতম সদস্য।
শেষের বন্ধনীর ভেতর রটেন টম্যাটোস রেটিং উল্লেখ করা হয়েছে।
মোনাজাতউদ্দিন

মোনাজাতউদ্দিন (১৮ জানুয়ারি ১৯৪৫ – ২৯ ডিসেম্বর ১৯৯৫) ছিলেন একজন বাংলাদেশী সাংবাদিক। আশির দশকে বাংলাদেশে তিনি মফস্বল সাংবাদিকতার পথিকৃৎ "চারণ সাংবাদিক" হিসেবে জনপ্রিয়তা লাভ করেন। দৈনিক সংবাদে "পথ থেকে পথে" শীর্ষক ধারাবাহিক রিপোর্টের জন্য তিনি খ্যাতি লাভ করেন। সাংবাদিকতায় অবদানের জন্য তাকে ১৯৯৭ সালে মরণোত্তর একুশে পদক প্রদান করা হয়।
মোনাজাত ১৯৪৫ সালের ১৮ জানুয়ারী রংপুরের গংগাচড়া উপজেলার লক্ষ্মীটারী ইউনিয়নের মহিপুর গ্রামে জন্মগ্রহণ করেন। তাঁর বাবার নাম আলীম উদ্দীন, মায়ের নাম মতিজান নেছা।
রংপুরের কৈলাশরঞ্জন উচ্চ বিদ্যালয় থেকে রাজশাহী বোর্ডের অধীনে মাধ্যমিক সার্টিফিকেট পরীক্ষা পাশ করেন। এরপর কারমাইকেল কলেজ থেকে মানবিক বিভাগে উচ্চ মাধ্যমিক উত্তীর্ণ হন। কলেজে পড়ার সময়ই তিনি শিল্প-সাহিত্য-সংস্কৃতি চর্চায় মনোযোগী হন। ছড়া-কবিতা-গল্প রচনা এবং সাময়িক পত্রিকার প্রচ্ছদ অঙ্কনে সুনাম অর্জন করেন। বি.এ. ক্লাসে পড়ার সময় পিতার মুত্যুতে পরিবারে বিপর্যয় নেমে আসে এবং তাকে সংসারের হাল ধরতে হয়। ফলে তার পড়াশোনায় বিঘ্ন ঘটে এবং পরে প্রাইভেট পরীক্ষা দিয়ে বি.এ. পাশ করেন।
১৯৬৬ সালে তিনি দৈনিক আজাদ পত্রিকা দিয়ে সাংবাদিকতা শুরু করেন। এরপর নিজের প্রকাশনায় "দৈনিক রংপুর" প্রকাশিত হয়। তিনি রংপুর কেরানিপাড়ার বাসা থেকে নানা অভাব অনটনের মধ্য দিয়েও সাংবাদিকতা চালিয়ে যান। এছাড়া পূর্বদেশ, সংবাদ (১৯৭৬) ২০ বছর কাজ করেন। ১৯৯৫ সালে তিনি সংবাদ ছেড়ে জনকন্ঠ পত্রিকায় যোগদান করেন।
তার উল্লেখযোগ্য লেখাগুলো হলো:
তার রচিত একমাত্র নাটক “রাজা কাহিনী”।
সাংবাদিক মোনাজাতউদ্দিন নাসিমা আক্তার ইতির সঙ্গে ১৯৭০ সালের ১৪ ডিসেম্বর বিয়ে করেন। এই দম্পতির দুই মেয়ে ও এক ছেলে। বড় কণ্যা মাহফুজা মাহমুদ চৈতি ও ফেরদৌস সিঁথি পেশায় চিকিৎসক। তার ছেলে আবু ওবায়েদ জাফর সাদিক সুবর্ণ বুয়েটের শিক্ষার্থী ছিলেন। সে তৃতীয় বর্ষের ছাত্র থাকাবস্থায় ১৯৯৭ সালে আত্মহত্যা করে।
মোনাজাত উদ্দীন সংবাদ সংগ্রহ করতে গিয়ে ২৯ ডিসেম্বর ১৯৯৫ সালে যমুনা নদীতে ড্রেজিং পয়েন্টের ছবি তুলতে গিয়ে আকস্মিকভাবে পানিতে পড়ে যান এবং পানিতে ডুবে মারা যান।
লেখনী

যেসব সরঞ্জাম হাত দিয়ে ব্যবহার করে কোন পৃষ্ঠতলে বর্ণ, সংখ্যা, ইত্যাদি চিহ্ন লেখা যায়, তাদেরকে লেখনী () বলা হয়। খোদাইয়ের ক্ষেত্রে পৃষ্ঠের অংশবিশেষ সরিয়ে দিয়ে বা খুঁড়ে চিহ্ন বসানো হয়। লেখকের আঙুল, হাত, কব্জি ও বাহু লেখনীটিকে নিয়ন্ত্রণ করে। লেখকের চাহিদা ও দক্ষতা এবং লিখনের উপকরণের লভ্যতা বিশ্বের বিভিন্ন সংস্কৃতিতে লেখনীর উন্নয়নকে প্রভাবিত করেছে।
পশ্চিমা বিশ্বে সবচেয়ে প্রাচীন লিখন পদ্ধতি ছিল কিউনিফর্ম ধরনের। তিন বা চার ধার বিশিষ্ট একটি সূঁচালো কাঠি নরম কাদামাটিতে চাপ দিয়ে লেখা হত এবং পরে এই কাদামাটির চাঙড়গুলিকে শুকিয়ে লেখাতে স্থায়িত্ব আনা হত। লেখনীর পরবর্তী উন্নয়ন ঘটায় গ্রিকেরা। তারা তুলি এবং হাতুড়ি-ছেনির সাহায্যে লেখা শুরু করে। প্রাচীন গ্রিক মৃৎশিল্পগুলিতে এক ধরনের ছোট গোলাকৃতি তুলিতে লেখা হত, আর প্রাচীন গ্রিক বর্ণগুলি ধাতুর হাতুড়ি ও ছেনির সাহায্যে পাথরে খোদাই করা হত। দুই ধরনের গ্রিক লেখাতেই বর্ণগুলির দাগের সরু-মোটা হেরফের দেখা যায় না। পরবর্তীরে রোমানেরা প্রশস্ত ধারবিশিষ্ট লেখনীর সাহায্যে বর্ণগুলির দাগগুলির প্রস্থে বৈচিত্র‌্য এনেছিল।
১ম শতকের শুরুর দিকেই লেখার উদ্দেশ্য এবং পৃষ্ঠের প্রকৃতি অনুযায়ী রোমাদেরা বিভিন্ন লেখনী ব্যবহার করত। ক্ষণস্থায়ী লেখা ও বিদ্যালয়ের অনুশীলনীগুলি ধাতু বা হড়ের তৈরি সূঁচালো কলম দিয়ে মোমে আবৃত ছোট কাঠের পাটাতনে লেখা হত। কলমের সূঁচালো প্রান্ত দিয়ে মোমে আঁচড় কাটতে হত। একই কলমের অন্য ভোঁতা প্রান্তটি দিয়ে লেখা মোছামুছির কাজ চলত। অন্যদিকে স্থায়ী লেখাগুলি প্যাপিরাসে লেখা হত। সরু কলম কালিতে ডুবিয়ে প্যাপিরাসে লেখা হত। প্যাপিরাসের পৃষ্ঠতল রুক্ষ ছিল বলে এই সূঁচালো কালি কলমটি ব্যবহার করা হত। অন্যদিকে অপেক্ষাকৃত মসৃণ পৃষ্ঠদেশে যেমন প্রাণীর চামড়া থেকে প্রস্তুত পার্চমেন্ট বা প্লাস্টার বা পাথরের দেয়ালে লিখতে চেপ্টা তুলি বা প্রশস্ত ধারবিশিষ্ট কালি কলম ব্যবহার করা হত। এসময় হাতুড়ি ও ছেনির সাহায্যে শিলালিপি খোদাইয়েরও প্রচলন ছিল; এগুলিতে সরু ও প্রশস্ত দুই ধরনের রেখাই খোদাই করা হত।
এ বিউটিফুল মাইন্ড (চলচ্চিত্র)

আ বিউটিফুল মাইন্ড (ইংরেজি ভাষায়: A Beautiful Mind) একাডেমি পুরস্কার বিজয়ী মার্কিন চলচ্চিত্র। ২০০১ সালে মুক্তিপ্রাপ্ত এই সিনেমার পরিচালক ছিলেন রন হাওয়ার্ড। এর কাহিনী নেয়া হয়েছে ১৯৯৮ সালের পুলিৎজার পুরস্কার পাওয়া সিলভিয়া নাসার একই নামের বেস্ট সেলিং উপন্যাস থেকে।
কাহিনীটি অণুপ্রাণিত হয়েছে নোবেল পুরস্কার বিজয়ী গণিতবিদ জন ন্যাশের জীবন থেকে। মূল চরিত্রে অভিনয় করেছে রাসেল ক্রো। সংকেতলিপি নিয়ে এক গোপন কাজে গণিতবিদ জন ন্যাশের আত্মনিয়োগ করার পর দুর্বিষহ হয়ে ওঠা তার জীবন নিয়ে বায়োগ্রাফীধর্মী মুভি এটি। তিনি কয়েকজন মানুষকে দেখতে পান, তাদের সাথে কথা বলেন কিন্তু তিনি জানেন না এরা বাস্তবে নেই! একসময় কল্পপনার রাজ্যকে জয়, অতঃপর নোবেল অর্জন।
চলচ্চিত্রটি ২০০১ এর চারটি ক্ষেত্রে একাডেমি পুরস্কার জেতে - সেরা ছবি, সেরা পরিচালক, সেরা পরিবর্তিত চিত্রনাট্য এবং সেরা পার্শ্ব অভিনেত্রী।
জপমালা ঘোষ

জপমালা ঘোষ (জন্ম: ৩১ অক্টোবর ১৯৩১ - মৃত্যু: ১৮ মে ১৯৯৯) একজন বাঙালি গায়িকা। পিতা জীবনকৃষ্ণ মজুমদার। তার প্রাথমিক শিক্ষা পিতার কাছে। তিনি মূলত ছড়ার গান গাওয়ার জন্য বিখ্যাত। জপমালা ঘোষের জন্ম হয় বর্তমান মায়ানমারের রেঙ্গুনে। আদি নিবাস অসমের ডিগবয়ে। ছোটবেলায় কলকাতার আকাশবাণীতে "শিশুমহলে" গান গাইতেন। ১৯৫০ খ্রিস্টাব্দে আকাশবাণীর গল্পদাদুর আসরে প্রথম গান করেন। ১৯৫৪ খ্রিষ্টাব্দে কলম্বিয়া রেকর্ড কম্পানি থেকে তার প্রথম রেকর্ড বের হয় প্রবীর মজুমদারের কথা ও সুরে "কাটুম-কুটুম" । তিনি ১৯৫৬ খ্রিষ্টাব্দ থেকে আকাশবাণীর নিয়মিত শিল্পী ছিলেন । 
যোগীন্দ্রনাথ সরকারের জন্মশতবর্ষে তারাশঙ্কর বন্দ্যোপাধ্যায় প্রভৃতি কয়েকজন সাহিত্যিকের অনুরোধে "অ-এ অজগর আসছে তেড়ে" ও "হারাধনের দশটি ছেলে" রেকর্ড করেন । তার গাওয়া গানের প্রায় ১৫০টি রেকর্ড বা ক্যাসেট আছে । ভাওয়াইয়াগানেও তিনি দক্ষ ছিলেন ।
শ্রীজীব ন্যায়তীর্থ

শ্রীজীব ন্যায়তীর্থ (২৬ জানুয়ারি ১৮৯৩ - ২৮ অক্টোবর ১৯৯২) একজন বিশিষ্ট সংস্কৃতজ্ঞ পণ্ডিত ।
শ্রীজীব ন্যায়তীর্থ বর্তমান পশ্চিমবঙ্গের ভাটপাড়ার বাসিন্দা ছিলেন । তার পিতার নাম পঞ্চানন তর্করত্ন । পিতার চতুষ্পাঠীতে তার পড়াশোনা শুরু হয় । কলকাতার সংস্কৃত কলিজিয়েট স্কুল থেকে দুটি বিষয়ে লেটার নিয়ে প্রবেশিকা, রিপন কলেজ (বর্তমান সুরেন্দ্রনাথ কলেজ) থেকে সংস্কৃত বি.এ এবং কলকাতা বিশ্ববিদ্যালয় থেকে প্রথম বিভাগে এম.এ পাস করে স্বর্ণপদক লাভ করেন । এর আগে বারাণসীতে মহামহোপাধ্যায় রাখালদাস ন্যায়রত্নের কাছে ন্যায়শাস্ত্র অধ্যয়ন করে কাব্য, ব্যাকরণ, ন্যায়তীর্থ পরীক্ষায় কৃতিত্বের সাথে উত্তীর্ণ হন । পণ্ডিত হরপ্রসাদ শাস্ত্রীর তত্ত্বাবধানে গবেষণা করে ডক্টরেট হন ।
পিতার চতুষ্পাঠীতে অধ্যাপনা করে কর্মজীবন শুরু হয় । এরপর তিনি নৈহাটি ঋষি বঙ্কিমচন্দ্র কলেজ (১৯৪০-১৯৬৩), কলকাতা বিশ্ববিদ্যালয় এবং যাদবপুর বিশ্ববিদ্যালয়ে অধ্যাপনা করেন । বেনারস হিন্দু বিশ্ববিদ্যালয়ের সাথেও তার যোগ ছিল । সংস্কৃত ছাড়া বাংলা, হিন্দি এবং ইংরেজিতেও তিনি দক্ষ ছিলেন ।
শতাধিক মৌলিক রচনা ছাড়াও সাতটির বেশি গবেষণাধর্মী গ্রন্থ তিনি রচনা করেন । ১৯৮৩ খ্রিষ্টাব্দে তিনি মহাভারতের নীলকণ্ঠের টীকার হিন্দি অনুবাদের কাজ শেষ করেন । এটি ছিল খুবই দুরূহ একটি কাজ । সারা জীবন ধরে তিনি একটু একটু করে রচনা করেছেন চিত্রালঙ্কার বিষয়ক কাব্য ও চিত্রধর্মী গ্রন্থ "সারস্বত শতকম্" । এ ছাড়া সংস্কৃতে অনেকগুলি হাস্যরসাত্মক প্রহসন, নাটক এবং কাব্যগ্রন্থ রচনা করেছেন ।
তিনি প্রয়াগ বিদ্বৎসমাজ দ্বারা "মহামহিমোপাধ্যায়", নবদ্বীপ পণ্ডিতসমাজ দ্বারা "ব্যাকরণ শিরোমণি" আখ্যা পান । তিনি ১৯৬৮ খ্রিষ্টাব্দে রাষ্ট্রপতি পুরস্কার, ১৯৮৬ খ্রিষ্টাব্দে এশিয়াটিক সোসাইটির ফেলোশিপ, ১৯৮৯ খ্রিষ্টাব্দে বিশ্বভারতী বিশ্ববিদ্যালয়ের "দেশিকোত্তম" এবং ওই বছরই সম্পূর্ণানন্দ সংস্কৃত বিশ্ববিদ্যালয় থেকে "মহামহোপাধ্যায়" উপাধি লাভ করেন ।
ভালেন্তিনা লিসিৎসা

ভালেন্তিনা লিসিৎসা (ইউক্রেনীয় ভাষায়: Валентина Лисиця) ইউক্রেনে জন্মগ্রহণকারী একজন ক্লাসিকাল পিয়ানোবাদক। তিনি বর্তমানে মার্কিন যুক্তরাষ্ট্রে বসবাস করছেন। তিনি বিশ্বের সর্বত্র বিভিন্ন মর্যাদাপূর্ণ কনসার্ট ভেন্যুতে পিয়ানো বাজিয়ে থাকেন। তার স্বামী আলেক্সেই কুজনেতসফ-ও একজন পিয়ানোবাদক, এবং তিনি লিসিৎসার সাথে দ্বৈত-পিয়ানোবাদন করেন।
লিসিৎসা ইউক্রেনের রাজধানী কিয়েভে জন্মগ্রহণ করেন। তার বাবা-মা কেউই সঙ্গীতজ্ঞ ছিলেন না। তিনি তিন বছর বয়সে পিয়ানো বাজানো শুরু করেন এবং চার বছর বয়সে তার প্রথম একক বাদন (সোলো রিসাইটাল) সম্পন্ন করেন। যদিও ছোটবেলা থেকেই লিসিৎসার সঙ্গীতে ঝোঁক ছিল, তখন তার ইচ্ছে ছিল বড় হয়ে একজন দাবাড়ু হবেন। তিনি প্রথমে প্রতিভাবান ছাত্রদের জন্য বিশেষ সঙ্গীত স্কুল লিসেংকো সঙ্গীত স্কুল-এ, এবং তার পর কিয়েভ কনজার্ভেটরি-তে সঙ্গীত শিক্ষা লাভ করেন। শেষোক্ত প্রতিষ্ঠানেই তিনি হবু স্বামী কুজনেতসফের দেখা পান। কুজনেতসফের সাথে সাক্ষাতের পরেই লিসিৎসা সঙ্গীতের ব্যাপারে আরও মনোযোগী হয়ে ওঠেন। ১৯৯১ সালে তারা দুইজনে বিশ্বে দ্বৈত পিয়ানোবাদনের সবচেয়ে গুরুত্বপূর্ণ প্রতিযোগিতায় — The Murray Dranoff Two Piano Competition -এ -- প্রথম পুরস্কার লাভ করেন। ঐ বছরই তারা কর্মজীবন প্রসারের উদ্দেশ্যে মার্কিন যুক্তরাষ্ট্রে চলে আসেন।
ভালেন্তিনা এরপর তার একক পিয়ানোবাদন ক্যারিয়ার শুরু করেন। তিনি বিশ্বখ্যাত কার্নেগি হল, এভ্‌রি ফিশার হল এবং মুজিকভেরাইন-এ বাজিয়েছেন। এ পর্যন্ত তিনি বেশ কিছু অডিও সিডি ও কিছু ডিভিডি প্রকাশ করেছেন।
বিলি ওয়াইল্ডার

বিলি ওয়াইল্ডার (ইংরেজি ভাষায়: Billy Wilder) (২২শে জুন, ১৯০৬ - ২৭শে মার্চ, ২০০২) অস্ট্রিয়ায় জন্মগ্রহণকারী ইহুদি মার্কিন সাংবাদিক, চিত্রনাট্যকার এবং একাডেমি পুরস্কার বিজয়ী চলচ্চিত্র পরিচালক ও প্রযোজক। প্রায় ৫০ থেকে ৬০ বছর তিনি চলচ্চিত্র জগতের সাথে যুক্ত ছিলেন। তাকে হলিউড স্বর্ণযুগের অন্যতম প্রভাবশালী ও কৃতী চলচ্চিত্র নির্মাতা হিসেবে অভিহিত করা হয়। ওয়াইল্ডারের অনেক ছবিই দর্শক ও সমালোচকদের কাছে বিপুল প্রশংসিত হয়েছে।
সামুয়েল ভিল্ডার ১৯০৬ সালের ২২শে জুন সুচা বেস্কিদৎজকায় এক অস্ট্রিয় ইহুদি পরিবারে জন্মগ্রহণ করেন। তার পিতা মাক্স ভিল্ডার এবং মাতা ইউজেনিয়া (বিবাহপূর্ব ডিটলার)। তার মায়ের দেওয়া তার ডাকনাম ছিল "বিলি"। তার এক বড় ভাই ছিল, তার নাম উইলিয়াম লি ওয়াইল্ডার (১৯০৪-১৯৮২)। তিনিও একজন চিত্রনাট্যকার, চলচ্চিত্র প্রযোজক ও পরিচালক ছিলেন। তার পিতামাতার সুচা রেল স্টেশনে একটি কেকের দোকান ছিল। তারা বিলিকে তাদের এই পারবারিক ব্যবসায়ে যোগ দেওয়ার জন্য পীড়াপীড়ি করেন। ইতোমধ্যে তারা সপরিবারে ভিয়েনা চলে যায়। বিলি সেখানে একটি বিদ্যালয়ে পড়াশোনা করেন। পরবর্তী কালে ভিয়েনা বিশ্ববিদ্যালয়ে পড়াশোনার পরিবর্তে তিনি সাংবাদিকতা শুরু করেন। ১৯২৬ সালে জ্যাজ সঙ্গীতদলের প্রধান পল হোয়াইটম্যান ভিয়েনা সফরে যান। হোয়াইটম্যানের সঙ্গীতদলের ভক্ত ওয়াইল্ডার তার সাথে সাক্ষাৎ করেন এবং তার সাক্ষাৎকার নেন। হোয়াইটম্যান তরুণ ওয়াইল্ডারকে বেশ পছন্দ করেন এবং তাকে বার্লিনে এক সঙ্গীত সফরে নিয়ে যান। সেখানে ওয়াইল্ডার বিনোদন জগতের আরও অনেকের সাথে পরিচিত হন। লেখক হিসেবে সফলতা লাভের পূর্বে তিনি বার্লিনে ট্যাক্সি নৃত্যশিল্পী হিসেবেও কাজ করেছেন।
অস্ট্রিয়া-হাঙ্গেরি

অস্ট্রো-হাঙ্গেরীয় সম্রাজ্য (অস্ট্রিয়া-হাঙ্গেরি নামেও পরিচিত) বলতে একটি দ্বৈত রাজত্ব বা দ্বৈত রাষ্ট্রকে বোঝায়। ১৮৬৭ থেকে ১৯১৮ সাথ তথা প্রথম বিশ্বযুদ্ধের সমাপ্তি পর্যন্ত মধ্য ইউরোপে একটি সম্মিলিত রাজত্ব হিসেবে এই দ্বৈত রাষ্ট্রের অস্তিত্ব ছিল। ১৮০৪ থেকে ১৮৬৭ পর্যন্ত কেবল অস্ট্রীয় সম্রাজ্য নামে একটি রাজত্ব ছিল। ১৮৬৭ সালে সেখানকার ক্ষমতাসীন "হাসবুর্গ রাজবংশ" এবং হাঙ্গেরীয় নেতৃত্বের মধ্যে একটি সমঝোতা হয়। এই সমঝোতার ফলেই "অস্ট্রো-হাঙ্গেরীয় সম্রাজ্যের" আবির্ভাব ঘটে।
সম্মিলিত রাষ্ট্রটি বিপুল শক্তির অধিকারী ছিল। কিন্তু একই সাথে সে অঞ্চলে জাতীয় চেতনা বৃদ্ধি পেতে থাকে। একসময় দেখা যায় সাম্রাজ্যের মধ্যকার ১১টি পৃথক পৃথক জাতিগোষ্ঠীর পৃথক পৃথক ক্ষমতা দ্বারা কেন্দ্রীয় নেতৃত্বে বিতর্কের সৃষ্টি হচ্ছে। এই পুরো সময় জুড়ে হাসবুর্গ রাজবংশ অস্ট্রীয় সাম্রাজ্য এবং হাঙ্গেরীয় সাম্রাজ্যের নেতৃত্বে আসীন ছিল। তারা আত্ম-নিয়ণ্ত্রিত সরকার ব্যবস্থার সুবিধা ভোগ করত এবং যুগ্ম বিষয়াদিতে হস্তক্ষেপের অধিকার রাখত। মূলত পররাষ্ট্র ও প্রতিরক্ষা নীতিতে তাদের কর্তৃত্ব ছিল। এই বিশাল রাজতন্ত্রের পুর্ণ নাম হিসেবে তারা বেছে নিয়েছিল, "The Kingdoms and Lands Represented in the Imperial Council and the Lands of the Crown of St. Stephen"।
এই দ্বৈত রাষ্ট্রের রাজধানী ছিল ভিয়েনা। ভৌগলিকভাবে অস্ট্র-হাঙ্গেরীয় সাম্রাজ্য ছিল ইউরোপের দ্বিতীয় বৃহত্তম রাষ্ট্র। প্রথম ছিল রুশ সাম্রাজ্য। এছাড়া জনসংখ্যার দিক দিয়ে এই রাষ্ট্র ছিল তৃতীয়, রুশ ও জার্মান সম্রাজ্যের পরেই। বর্তমানে এই সমগ্র অঞ্চলের মোট জনসংখ্যা প্রায় ৬৯ মিলিয়ন। অস্ট্রো-হাঙ্গেরীয় সাম্রাজ্য বেশ কিছু ভাষা সরকারিভাবে স্বীকৃত ছিল। এই ভাষাগুলোতে সাম্রাজ্যের নামগুলো ছিল এরকম:
আর্য সমাজ

আর্য সমাজ (সংস্কৃত: ', ইংরেজি: ' "Noble Society") হচ্ছে বৈদিক মত পুনঃপ্রতিষ্ঠার জন্য স্বামী দয়ানন্দ সরস্বতী কর্তৃক ১৮৭৫ সালে প্রতিষ্ঠিত একটি হিন্দু সংগঠন ও সংস্কার আন্দোলন। স্বামী দয়ানন্দ সরস্বতী ছিলেন একজন বেদ প্রচারক। আর্য সমাজ মূলত বেদমূলক সিদ্ধান্তের উপর প্রতিষ্ঠিত। আর্য সমাজ প্রতিষ্ঠার পূর্বে সংগঠনের বাহ্যিক মান্যতারূপে স্বামী দয়ানন্দ ১০টি নীতি প্রণয়ন করেন। আর্য সমাজের সদস্যগণ নীতিগুলো মেনে চলেন। সংগঠনটি একেশ্বরবাদে বিশ্বাসী এবং এর উপাসনা পদ্ধতি ষড়দর্শনের অন্যতম যোগদর্শের অষ্টাঙ্গযোগের উপরে প্রতিষ্ঠিত।
আর্য সমাজ আধুনিক সময়ে সর্বপ্রথম হিন্দুধর্মে প্রত্যাবর্তন প্রক্রিয়ার প্রচলন করে। সংস্থাটি ১৮০০ সাল থেকে ভারতে নাগরিক অধিকার বৃদ্ধির আন্দোলনের দিকেও কাজ করেছে।
১৮৭৫ সালের ১০ এপ্রিল দয়ানন্দ সরস্বতী বোম্বেতে আর্য সমাজের প্রতিষ্ঠা করেন।
১৮৬৯ থেকে ১৮৭৩ এর মধ্যে স্বামী দয়ানন্দ সরস্বতী ভারতে নৈষ্ঠিক হিন্দু ধর্মের সংস্কারের জন্য তার প্রথম সংস্কার প্রচেষ্টা চালান। এই প্রচেষ্টা ছিল মূলত “বৈদিক বিদ্যালয়” বা “গুরুকুল” স্থাপনের লক্ষ্যে যা শিক্ষার্থীদের বৈদিক জ্ঞান, সংস্কৃতি ও ধর্ম সম্পর্কে গুরুত্ব আরোপ করে। এসব বিদ্যালয়গুলোতে প্রাচীন বৈদিক নীতির ভিত্তিতে ছেলে এবং মেয়েদের আলাদা করে শিক্ষা দেওয়া হতো। বৈদিক বিদ্যালয় ব্যবস্থার উদ্দেশ্য ছিল ভারতের ব্রিটিশ শিক্ষানীতি থেকে মুক্তি।
প্রথম বিদ্যালয়টি ১৮৬৯ সালে ফররুখাবাদে প্রতিষ্ঠিত হয় মাত্র ৫০ জন শিক্ষার্থীদের নিয়ে। প্রারম্ভিক সাফল্যের ফলে মির্জাপুর (১৮৭০), কাসগঞ্জ (১৮৭০), ছলেসার (আলিগড়) (১৮৭০) এবং বারাণসী(১৮৭৩)-তে দ্রুত বেশ কিছু বিদ্যালয় স্থাপিত হয়।
বৈদিক বিদ্যালয় সমূহ মূলত স্বামী দয়ানন্দের সামাজিক ও ধর্মীয় সংস্কারের প্রায়োগিক প্রয়াসকেই তুলে ধরে। একদিকে শিক্ষার্থীরা বিদ্যালয়ে ঐতিহ্যগত মূর্তিপূজা করতে পারত না, বরং তাদের প্রতিদিন দুবার বৈদিক নিয়ম মেনে সন্ধ্যা বন্দনা ও অগ্নিহোত্র যজ্ঞ করতে হত। অন্যদিকে তাদের সমস্ত খাদ্য, বস্ত্র, বাসস্থান ও বই বিনামূল্যে দেওয়া হতো। তারা ছিল শৃঙ্খলাবদ্ধ। অ-ব্রাহ্মণরাও সংস্কৃত পাঠ করতে পারতো। তাদেরকে প্রধানত বেদ শিক্ষা দেয়া হত। বৈদিক বিদ্যালয়সমূহ দ্রুতই বেশ কিছু সমস্যার সম্মুখীন হয়। সেগুলো মিশ্র প্রতিক্রিয়া পেয়েছিল।
আর্য সমাজ মূলত স্বামী দয়ানন্দ সরস্বতী প্রবর্তিত দশটি নীতির উপর প্রতিষ্ঠিত। নীতিগুলো হচ্ছে:
বাংলাদেশ পল্লী উন্নয়ন একাডেমি

বাংলাদেশ পল্লী উন্নয়ন একাডেমি বা বার্ড, বাংলাদেশের পল্লী উন্নয়ন ও সমবায় বিভাগের অধীনস্থ একটি স্বায়ত্বশাসিত প্রতিষ্ঠান। ১৯৫৯ সালে প্রতিষ্ঠিত এ প্রতিষ্ঠানটি পল্লী উন্নয়নের ক্ষেত্রে প্রশিক্ষণ, গবেষণা ও প্রায়োগিক গবেষণার মাধ্যমে পল্লী অঞ্চলের মানুষের আর্থ-সামাজিক উন্নয়ন তথা পল্লীর দারিদ্র্য বিমোচনে নিরলস সহায়তা করে যাচ্ছে। প্রতিষ্ঠানটি কুমিল্লা শহর থেকে ১০ কিলোমিটার পশ্চিমে কোটবাড়ীতে অবস্থিত।
বার্ড ১৯৫৯ সালের ২৭শে মে তৎকালীন সরকার কর্তৃক প্রবর্তিত বিএইড (VAID) প্রকল্প বাস্তবায়নের সাথে সম্পৃক্ত মাঠ পর্যায়ের কর্মকর্তাদের গ্রামের অবহেলিত জনমানুষের সমস্যাসহ গ্রামের সার্বিক অবস্থা সম্পর্কে ধারণা দেওয়ার লক্ষ্যে পাকিস্তান গ্রাম উন্নয়ন একাডেমি নামে প্রতিষ্ঠিত হয়। সে সময় একাডেমির প্রতিষ্ঠাতা পরিচালক হিসেবে নেতৃত্ব দেন প্রখ্যাত পল্লী উন্নয়ন গবেষক, দার্শনিক ও সমাজসেবক ড. আখতার হামিদ খান। পরবর্তীতে বাংলাদেশের স্বাধীনতার পর এ প্রতিষ্ঠানটি বর্তমান নামে নামান্তরিত হয়। বর্তমানে এর মহাপরিচালকের দায়িত্ব পালন করছেন জনাব মোঃ শাহজাহান।
অপারেটিং সিস্টেমসমূহের তুলনা

নিচের সারণিগুলিতে বেশ কিছু বহুল ব্যবহৃত ও বর্তমানে সহজলভ্য অপারেটিং সিস্টেমের সাধারণ ও কারিগরি দিকের তুলনা করা হল।
লিনাক্স ডিস্ট্রিবিউশনগুল সংখ্যায় ও বৈচিত্র‌্যে বহু হবার কারণে এগুলিকে একটি মাত্র ভুক্তির অধীনে রাখা হয়েছে। বিস্তারিত তুলনার জন্য লিনাক্স ডিস্ট্রিবিউশনসমূহের তুলনা নিবন্ধটি দেখুন। এর বাইরেও বেশ কয়েক প্রকারের বিএসডি অপারেটিং সিস্টেম আছে, যেগুলি সম্পর্কে বিস্তারিত জানার জন্য বিএসডি অপারেটিং সিস্টেমসমূহের তুলনা নিবন্ধটি দেখুন।
 Most OS distributions include bundled software with various other licenses.
গ্নু is a recursive acronym for গ্নু's Not Unix, which was chosen because its design is Unix-like, but differs from Unix by being Free software and by not containing any Unix code.
Minix inspired the Linux kernel. No code from Minix was used to create the Linux kernel.
PC-BSD uses FreeBSD as a base system with custom configuration and several desktop oriented tools to create an easy to use FreeBSD system for Desktops and Workstations.
অকল্যান্ড সিটি

অকল্যান্ড () উত্তর নিউজিল্যান্ডের একটি শহর। এটি উত্তর অকল্যান্ড উপদ্বীপ এবং উত্তর-পশ্চিম নর্থ আইল্যান্ডকে সংযুক্তকারী একটি স্থলযোটকের উপর অবস্থিত। এটি তাসমান সাগরের একটি বাহু মানুকাউ খাঁড়ি এবং প্রশান্ত মহাসাগরের একটি বাহু হাউরাকি উপসাগরের ওয়াইটেমাটা খাঁড়ির তীরে অবস্থিত। শহরের সীমানার কাছে একাধিক মৃত আগ্নেয়গিরি আছে। শহরটি নিউজিল্যান্ডের প্রধান সমুদ্র বন্দর এবং মৎস্য-, বাণিজ্য- ও শিল্প-কেন্দ্র। এখানে একটি নৌঘাঁটি আছে। অকল্যান্ডে উৎপাদিত দ্রব্যের মধ্যে আছে লোহা ও ইস্পাত, প্রক্রিয়াজাত খাদ্য, যন্ত্রপাতি, টেক্সটাইল, বস্ত্র, মোটরযান, বনজ দ্রব্য এবং রাসায়নিক সার।
অকল্যান্ডের দর্শনীয় স্থানের মধ্যে আছে অকল্যান্ড সিটি আর্ট গ্যালারি, যাতে ইউরোপীয় ও নিউজিল্যান্ডীয় শিল্পীদের শিল্পকর্ম স্থান পেয়েছে। অকল্যান্ড ইন্সটিটিউট ও জাদুঘর, পরিবহন ও প্রযুক্তি জাদুঘর, এবং পার্নেল গোলাপ উদ্যান। ১৮৮২ সালে এখানে অকল্যান্ড বিশ্ববিদ্যালয় এবং ১৯৬৪ সালে অকল্যান্ড প্রযুক্তি ইন্সটিটিউট স্থাপিত হয়। বেশ কিছু সেতু কেন্দ্রীয় শহরকে দ্রুত বর্ধমান শহরতলী এলাকার সাথে সংযুক্ত করেছে। এদের মধ্যে অকল্যান্ড হার্বার ব্রিজ বৃহত্তম। অকল্যান্ডে নিউজিল্যান্ডের প্রধান আন্তর্জাতিক বিমানবন্দরটি অবস্থিত।
১৯৪৫ সালে ২য় বিশ্বযুদ্ধের অবসানের পর প্রশান্ত মহাসাগরীয় দ্বীপপুঞ্জের বহু লোক অকল্যান্ডে পাড়ি জমান। এরা ছাড়াও অকল্যান্ডে মাওরি জাতির লোকেদের একটি বড়ো সম্প্রদায় আছে; মাওরিরা দেশটির আদিবাসী। ২০০৬ সালের তথ্য অনুযায়ী এখানকার অর্ধেক অধিবাসী ইউরোপীয়, ২২.৪% এশীয়, ১২% প্রশান্ত মহাসাগরীয় দ্বীপপুঞ্জীয়, এবং ৭.২% মাওরি জাতিভুক্ত। 
১৮৪০ সালে অকল্যান্ডকে নিউজিল্যান্ড উপনিবেশের রাজধানী হিসেবে প্রতিষ্ঠা করা হয়। ১৮৬৫ সালে রাজধানী অকল্যান্ড থেকে সরিয়ে ওয়েলিংটনে নিয়ে যাওয়া হয়। ১৮৭১ সালে অকল্যান্ড বড়ো শহরের মর্যাদা লাভ করে। বর্তমানে বৃহত্তর অকল্যান্ড পৌর এলাকাতে ১৪ লক্ষেরও বেশি লোকের বাস। কেন্দ্রীয় মূল শহরে প্রায় ৪ লক্ষ লোক বাস করেন।
অকল্যান্ড দ্বীপপুঞ্জ

অকল্যান্ড দ্বীপপুঞ্জ () () নিউজিল্যান্ডের সাউথ আইল্যান্ডের প্রায় ৪৬৫ কিলোমিটার দক্ষিণে দক্ষিণ প্রশান্ত মহাসাগরে অবস্থিত কতগুলি জনমানবহীন দ্বীপের সমষ্টি। এদের মধ্যে বৃহত্তম দ্বীপটি অকল্যান্ড দ্বীপ নামে পরিচিত। এর দৈর্ঘ্য ৫০ কিমি এবং প্রস্থ ২৪ কিমি।
অন্য দ্বীপগুলি হচ্ছে অ্যাডামস দ্বীপ, এন্ডারবি দ্বীপ,। ডিস্যাপয়েন্টমেন্ট দ্বীপ, ইউয়িং দ্বীপ, ডান্ডাস দ্বীপ এবং গ্রিন দ্বীপ।
দ্বীপগুলি সমুদ্রের তলদেশ থেকে উত্থিত আগ্নেয়গিরির অগ্ন্যুৎপাত প্রক্রিয়ার ফলে সৃষ্ট। এগুলিতে বেশ কিছু ভাল প্রাকৃতিক পোতাশ্রয় আছে।
অক্সফোর্ড

অক্সফোর্ড () দক্ষিণ-মধ্য ইংল্যান্ডের অক্সফোর্ডশায়ার কাউন্টিতে অবস্থিত একটি শহর। ২০০১ সালের আদমশুমারি অনুযায়ী এখানে প্রায় ১ লক্ষ ৩৪ হাজার লোকের বাস। শহরটি টেমস ও শেরওয়েল নদীর সঙ্গমস্থলে অবস্থিত। টেমস নদী শহরটির মধ্য দিয়ে প্রবাহিত হয়েছে। নদীটির প্রায় ১০ মাইল দৈর্ঘ্য অক্সফোর্ডে আইসিস নদী নামে পরিচিত।
অক্সফোর্ডে ইংরেজিভাষী বিশ্বের সবচেয়ে প্রাচীন বিশ্ববিদ্যালয় অক্সফোর্ড বিশ্ববিদ্যালয় অবস্থিত। এটি ১২৫৯ সালে প্রতিষ্ঠিত হয়।
১০ম ও ১১শ শতকে ডেনীয়রা শহরটি আক্রমণ করেছিল। ১৩শ শতকে অক্সফোর্ড বিশ্ববদ্যালয় প্রতিষ্ঠার সাথে সাথে এটি ইউরোপের একটি প্রধান শিক্ষাকেন্দ্রে পরিণত হয়। ১৬৪২ থেকে ১৬৪৫ সাল পর্যন্ত ইংরেজ বিপ্লবের সময় রাজা প্রথম চার্লস এখানে তাঁর রাজধানী স্থানান্তর করেন।
অক্সফোর্ডে ইংল্যান্ডে অ্যাংলো-স্যাক্সনদের পদার্পণের পর থেকে নির্মিত প্রায় সব ধরনের স্থাপত্য দেখতে পাওয়া যায়। এদের মধ্যে ১৮শ শতকের মধ্যভাগে নির্মিত র‌্যাডক্লিফ ক্যামেরা শহরের প্রাণকেন্দ্র। শহরের কেন্দ্রস্থলে একটি কারফ্যাক্স (Carfax; লাতিন quadrifurcua "কুয়াদ্রিফুর্কুয়া", "চার-বাহুবিশিষ্ট") থেকে উত্তর-দক্ষিণ-পূর্ব-পশ্চিমে চারটি প্রধান রাস্তা চলে গেছে। কারফ্যাক্স মধ্যযুগীয় প্রাচীরবেষ্টিত অক্সফোর্ডের কেন্দ্রবিন্দু ছিল। এখানকার দর্শনীয় স্থাপত্যের মধ্যে আছে ১১শ শতকে নির্মিত সেন্ট মাইকেলের গির্জা, ১৩শ শতকে নির্মিত সেন্ট মেরির গির্জা, বোডলেইয়ান গ্রন্থাগার, ১৬৬৪-১৬৬৯ সালে নির্মিত ও সতথপতি ক্রিস্টোফার রেনের নকশাকৃত শেল্ডনিয়ান নাট্যমঞ্চ। ১৯৬৫ সালে নির্মিত আধুনিক শিল্পকলা জাদুঘর এবং ১৬৮৩ সালে নির্মিত অ্যাশমোলেয়ান জাদুঘর উল্লেখযোগ্য। ১৯৯২ সালে প্রতিষ্ঠিত অক্সফোর্ড ব্রুক্‌স বিশ্ববিদ্যালয়ও এখানে অবস্থিত; এটি আগে একটি কারিগরি কলেজ ছিল।
অক্সফোর্ডেই স্যার উইন্সটন চার্চিল জন্মগ্রহণ করেন।
অক্সফোর্ডে ইস্পাত, কাগজ, বৈদ্যুতিক সরঞ্জাম, মোটরযান এবং প্রকাশনা শিল্প অবস্থিত।